Hvordan forbereder jeg mig på en jobsamtale?
Jo bedre forberedt, du er, til en samtale, jo mere tjekket vil du føle dig og fremstå. Og jo mere overskud har du til at være nysgerrig på virksomheden. Forbered dig derfor på disse 3 punkter: Kend materialet Samtalen tager udgangspunkt i dit CV og din ansøgning, og det er vigtigt, at du kender dine tekster ned til mindste detalje. Se samtalen som en uddybning af det, virksomheden allerede ved om dig. Gennemgå opslaget for de vigtigste krav til jobbet, og undersøg virksomheden nærmere på deres hjemmeside, LinkedIn og andre relevante platforme. Organiser din erfaring og dine idéer Når du har stillet skarpt på opslaget og på, hvad du har lovet i din ansøgning, inddeler du de arbejdsopgaver/kompetencer, du har skrevet om i din ansøgning i tre temaer. Til hvert tema overvejer du, hvordan du helt konkret vil gå til værks samt en succeshistorie fra tidligere. Ansættelsesudvalget er interesserede i dig og dine kompetencer, men mest i forhold til, hvordan de kan skabe værdi for dem som virksomhed Vær nysgerrig Forbered nogle spørgsmål, du selv vil stille, når du får muligheden. Det kan handle om branchen generelt, om arbejdsopgaver, kulturen på arbejdspladsen, om virksomhedens succeser, udfordringer og kunder.  Det signalerer, at du er interesseret i virksomheden som helhed og din rolle i værdiskabelsen. Læs mere om jobsamtalen her